CELEX: 62008CO0042
Language: el
Date: 2008-05-22
Title: Διάταξη του Δικαστηρίου (όγδοο τμήμα) της 22ας Μαΐου 2008.#M. Ilhan κατά Staatssecretaris van Financiën.#Αίτηση για την έκδοση προδικαστικής αποφάσεως: Hoge Raad der Nederlanden - Κάτω Χώρες.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Ελεύθερη παροχή υπηρεσιών - Άρθρα 49 ΕΚ έως 55 ΕΚ - Αυτοκίνητα οχήματα - Χρήση εντός ενός κράτους μέλους αυτοκινήτου οχήματος ταξινομημένου και μισθωμένου εντός άλλου κράτους μέλους - Φορολόγηση του οχήματος αυτού εντός του πρώτου κράτους μέλους.#Υπόθεση C-42/08.

Διάταξη του Δικαστηρίου (όγδοο τμήμα) της 22ας Μαΐου 2008 – Ilhan κατά Staatssecretaris van Financiën
      (Υπόθεση C‑42/08)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Ελεύθερη παροχή υπηρεσιών – Άρθρα 49 ΕΚ έως 55 ΕΚ – Αυτοκίνητα οχήματα – Χρήση εντός ενός κράτους μέλους αυτοκινήτου οχήματος ταξινομημένου και μισθωμένου εντός άλλου κράτους μέλους – Φορολόγηση του οχήματος αυτού εντός του πρώτου κράτους μέλους»
      Ελεύθερη παροχή υπηρεσιών – Περιορισμοί (Άρθρα 49 ΕΚ έως 55 ΕΚ) (βλ. σκέψη 25 και διατακτ.)
      Αντικείμενο 
      
         
               Αίτηση εκδόσεως προδικαστικής αποφάσεως – Hoge Raad der Nederlanden Den Haag – Ερμηνεία των άρθρων 49 ΕΚ έως 55 ΕΚ – Εθνική
                  ρύθμιση η οποία προβλέπει την είσπραξη τελών ταξινομήσεως κατά την πρώτη χρήση αυτοκινήτου στο εθνικό οδικό δίκτυο ανεξαρτήτως
                  της διάρκειας της χρήσεως του εν λόγω δικτύου – Υπαγωγή στα τέλη αυτά ενός εγκατεστημένου σε αυτό το κράτος μέλος προσώπου
                  που έχει μισθώσει όχημα το οποίο είναι ταξινομημένο σε άλλο κράτος μέλος και προορίζεται να χρησιμοποιείται κυρίως στο πρώτο
                  κράτος μέλος για επαγγελματικούς και ιδιωτικούς σκοπούς επί τρία έτη
               
            Διατακτικό
      Το Δικαστήριο αποφαίνεται:
      Τα άρθρα 49 ΕΚ έως 55 ΕΚ δεν επιτρέπουν την εφαρμογή εθνικής ρυθμίσεως, όπως η επίδικη στην κύρια δίκη, δυνάμει της οποίας
         ένα πρόσωπο που κατοικεί ή είναι εγκατεστημένο εντός ενός κράτους μέλους και το οποίο χρησιμοποιεί κυρίως εντός του κράτους
         αυτού αυτοκίνητο όχημα ταξινομημένο και μισθωμένο εντός άλλου κράτους μέλους οφείλει, κατά την πρώτη χρήση του οχήματος αυτού
         στο οδικό δίκτυο του πρώτου κράτους μέλους, να καταβάλει τέλος το ύψος του οποίου υπολογίζεται χωρίς να λαμβάνεται υπόψη η
         διάρκεια της συμβάσεως μισθώσεως του εν λόγω οχήματος ούτε η διάρκεια της χρησιμοποιήσεώς του στο εν λόγω δίκτυο.